laion/Wikipedia-Exotic huggingface dataset:
תחנאות

תחנאות (בערבית: تحناوت) הוא יישוב וקומונה כפרית (צר') למרגלות הרי האטלס הגבוהים במרוקו. הוא נמצא בפרובינציית אלחוז (الحوز) שבמחוז מרקש-אספי, כ-35 קילומטר דרומית למרקש. בשנת 2004 חיו בתחום המוניציפלי של תחנאות 29,562 תושבים, מתוכם 6,585 במרכז הכפר ו-22,977 בפזורה הכפרית שסביבו. היישוב נמצא על ואדי ריראיה (غيغاية), יובל של התאנסיפת, בגובה של כ-1,000 מטר מעל פני הים. האקלים באזור הוא צחיח למחצה. כמות המים בוואדי היא הגבוהה ביותר בעונת הפשרת השלגים, מרץ–מאי. בחודשים אפריל ומאי ספיקתו מגיעה לכ-3.25 מ"ק לשנייה בממוצע, והיא יורדת בהדרגה לאחר מכן לפחות מחצי מ"ק בשנייה בחודשים אוגוסט וספטמבר. מרבית האוכלוסייה בתחנאות היא ברברית. עד 1964 הייתה במקום קהילה יהודית, ובמקום יש בית עלמין יהודי. מאמר אתנוגרפי משנת 1979 תיאר את השוק שבמרכז הכפר כאזור מלבני, מוקף חומת לבנים, ובו מסחר במוצרי צריכה ומלאכה, שמתנהל באוהלים. השוק פעיל גם כיום, בימי שלישי. מאז שנת 2000, פועל בכפר סטודיו, גלריה ובית הארחה לאמנים "אל-מקאם", יוזמה של האמן המרוקאי מוחמד מורביתי. ב-2015 נוסד ליד הכפר בית יתומים, שבו כ-170 ילדים, בעזרת תרומה של הנדבן השווייצרי הנסיורג הובר. מדיה וקבצים בנושא תחנאות בוויקישיתוף מידע כללי על העיירה והסביבה Recensement general de la population et de l'habitat de 2004, archived Baba et al., "Assimilation of Sentinel-2 Data into a Snowpack Model in the High Atlas of Morocco", Remote Sensing 10, 2016, p. 4 אלישבע שטרית, "מראכש ואגפיה – על הקשרים והיחסים שבין יהודי העיר ליהודי המחוז", ברית: כתב עת של יהודי מרוקו, מס' 27, עמ' 2, באתר מורשת יהדות מרוקו Cemetery at Tahanaout, Morocco, Diarna.org Aomar Boum, "Sacred Protectors: Crossing Boundaries of Time and Faith, These Muslims Safeguard Morocco’s Holy Jewish Sites", Jewish Journal, January 10 2018 C. J. Charpentier, "Tahanaout, a Berber market in the Atlas region", Zeitschrift für Ethnologie (ZfE) / Journal of Social and Cultural Anthropolgy 104(1) (1979), pp. 149-154 Nicolai Hartvig, "Boldly Bringing New Art to Old Morocco“, The New York Times, December 9 2011 Aida Alami, "In Morocco, an Artists’ Lair With Soul", The New York Times, July 10, 2013 Jihane Rahhou, "Founder of Childrens’ Atlas Association Hansjorg Huber Dies at 90", Morocco World News, September 5 2022 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תחנאות".
פולארין באלוגון

פולארין ג'רי באלוגון (באנגלית: Folarin Jerry Balogun; נולד ב-3 ביולי 2001 בניו יורק שבניו יורק, ארצות הברית) הוא כדורגלן אנגלי יליד ארצות הברית המשחק בעמדת החלוץ בקבוצת מונקו מליגת העל הצרפתית ובנבחרת ארצות הברית. באלוגון הצטרף למחלקת הנוער של ארסנל בגיל שמונה. בשנת 2020 החל לשחק בקבוצה הבוגרת של המועדון במסגרת הפרמייר ליג. ב-12 בינואר 2022 הושאל באלוגון למידלסברו מהפוטבול ליג צ'מפיונשיפ עד לתום עונת 2021/2022. ב-15 בינואר ערך את הופעת הבכורה שלו במועדון, בניצחון 2-1 על רדינג במסגרת המחזור ה-27 בליגה. ב-8 במרץ הבקיע את שער הבכורה שלו במועדון, בהפסד 4-1 לשפילד יונייטד במסגרת משחק השלמה למחזור ה-26 בליגה. בסך הכל ערך 18 הופעות ליגה במדי המועדון, בהן הבקיע שלושה שערים. ב-3 באוגוסט 2022 הושאל באלוגון למשך עונה אחת לסטאד ריימס מליגת העל הצרפתית. ב-7 באוגוסט ערך את הופעת הבכורה שלו במועדון, בהפסד 4-1 לאולימפיק מרסיי במסגרת המחזור הראשון בליגה לעונת 2022/2023. במשחק זה הבקיע את שער הבכורה שלו במועדון. לאחר 20 משחקים בסטאד ריימס, הוא הבקיע 14 שערים, הכי הרבה בליגה. ב-30 באוגוסט 2023 חתם באלוגון במונקו לחמש שנים. לאורך כל הגילאים הצעירים באלוגון ייצג את הנבחרות הצעירות של אנגליה וביוני 2023 הוא בחר לייצג את לראשונה את נבחרת ארצות הברית, המדינה בה נולד. הוא ערך את הופעת הבכורה שלו במדים הלאומיים במסגרת שלב חצי הגמר של ליגת האומות של CONCACAF בניצחון 3-0 על נבחרת מקסיקו בו גם פתח לראשונה בהרכב. באותו החודש, שלושה ימים לאחר מכן, הוא גם כבש לראשונה במדי הנבחרת בניצחון 2-0 על נבחרת קנדה באותו הטורניר. נכלל בסגל בקופה אמריקה 2024. ארצות הברית ליגת האומות של צפון אמריקה (2) 2022/2023, 2023/2024 אישיים 11 השחקנים הטובים ביותר בגמר ליגת האומות של CONCACAF מדיה וקבצים בנושא פולארין באלוגון בוויקישיתוף פולארין באלוגון, ברשת החברתית אינסטגרם פולארין באלוגון, באתר Transfermarkt פולארין באלוגון, באתר Soccerway פולארין באלוגון, באתר BDFutbol פולארין באלוגון, באתר WorldFootball.net פולארין באלוגון, באתר National Football Teams פולארין באלוגון, באתר FootballDatabase.eu פולארין באלוגון, באתר ESPN Folarin Balogun joins Middlesbrough on loan באתר הרשמי של ארסנל, 12 בינואר 2022 (באנגלית) Folarin Balogun joins Stade de Reims on loan באתר הרשמי של ארסנל, 3 באוגוסט 2022 (באנגלית) BERHALTER SELECTS 26-PLAYER ROSTER TO REPRESENT THE UNITED STATES IN 2024 COPA AMÉRICA באתר US Soccer,‏ 14 ביוני 2024, (באנגלית)
חנוכייה לי יש

חנוכייה לי יש הוא שיר לחג החנוכה מאת שרה גלוזמן, אשר הולחן על ידי ניסן כהן-מלמד והתפרסם בתחילת שנות ה-50 של המאה ה-20 לכל המאוחר. שירה של גלוזמן, סופרת ומשוררת ילדים, התפרסם כנראה לראשונה בעיתון "דבר לילדים". בשנת 2014 סיפר בנה אפרים: כשהייתי בן ארבע [בסביבות שנת 1954] חזרתי מהגן ושרתי את "חנוכיה לי יש" שהגננת לימדה אותנו. אמא הופתעה ואמרה: השיר הזה נשמע לי מוכר... מתברר שהמלחין ראה כנראה את השיר ב"דבר לילדים" והלחין אותו, והוא נהיה ללהיט בגני הילדים בארץ. איש לא טרח אפילו לספר לאמא על כך. באתר זמרשת מתועדת הקלטה של השיר משנת 1951. בשנת 1955 נכלל השיר בקובץ "שירי חג וטבע: חוברת שירים ומנגינות", שערך יחזקאל בראון, והופיע בהוצאת סמינר הקיבוצים – המעבדה הפדגוגית. השיר זכה לביצועים רבים, שאחד הבולטים שביניהם הוא של הזמר דודו אלהרר בין מבצעי השיר הנוספים: עוזי חיטמן, חני נחמיאס, רינת גבאי, מיכל צפיר, יפה ירקוני וציפי שביט. בשנת 2008 נכלל השיר באלבום "שירי הילדים הגדולים בכל הזמנים". מילות השיר "חנוכייה לי יש" והאזנה לו באתר זמרשת מילות השיר "חנוכייה לי יש" באתר שירונט ביצועים חנוכייה לי יש, בביצוע דודו אלהרר, סרטון בערוץ "מיטב שירי הילדים", באתר יוטיוב (אורך: 01:33), 7 בספטמבר 2011 חנוכייה לי יש, בביצוע ציפי שביט, סרטון באתר יוטיוב (אורך: 1:43), 27 באפריל 2016 חנוכייה לה יש, בבלוג של מכון גנזים, 31 בדצמבר 2014. מילות השיר "חנוכייה לי יש" והאזנה לו, באתר זמרשת. התיארוך הוא על פי המצוין באתר סטריאו ומונו. חנוכייה לי יש, בביצוע דודו אלהרר, סרטון בערוץ "מיטב שירי הילדים", באתר יוטיוב (אורך: 01:33), 7 בספטמבר 2011.
ז'ואאו פדרו (כדורגלן יליד 2001)

ז'ואאו פדרו ז'ונקיירה ז'סוס (בפורטוגזית: João Pedro Junqueira Jesus; נולד ב-26 בספטמבר 2001 בריבייראו פרטו שבברזיל) הוא כדורגלן ברזילאי המשחק בעמדת החלוץ בקבוצת ברייטון אנד הוב אלביון מהפרמייר ליג. ז'ואאו פדרו גדל במחלקת הנוער של פלומיננסה. הוא ערך 29 הופעות ליגה במדי הקבוצה הבוגרת של המועדון, בהן הבקיע חמישה שערים. ב-29 באוקטובר 2019 חתם ז'ואאו פדרו בווטפורד מהפרמייר ליג. לאחר שלוש עונות בקבוצה עם 23 שערים, חתם במאי 2023 בברייטון אנד הוב אלביון מהפרמייר ליג, עליו היא שילמה 30 מיליון אירו. הוא כבש שער בכורה בהופעת הבכורה בקבוצה, בניצחון 1–4 על לוטון טאון במחזור הפתיחה של עונת 2023/2024. ב-6 בנובמבר 2023 קיבל פדרו זימון בכורה לנבחרת ברזיל, וב-16 בנובמבר עלה כמחליף במשחק הנבחרת מול קולומביה, משחק שבו ברזיל הפסידה 2-1. ז'ואאו פדרו, ברשת החברתית אקס (טוויטר) ז'ואאו פדרו, ברשת החברתית אינסטגרם ז'ואאו פדרו, באתר Transfermarkt ז'ואאו פדרו, באתר Soccerway ז'ואאו פדרו, באתר BDFutbol ז'ואאו פדרו, באתר WorldFootball.net ז'ואאו פדרו, באתר FootballDatabase.eu ז'ואאו פדרו, באתר ESPN Watford teenager Joao Pedro granted work permit year after signing באתר BBC, ‏ 29 באוקטובר 2019 (באנגלית)
מקסימיליאן באייר

מקסימיליאן באייר (בגרמנית: Maximilian Beier; נולד ב-17 באוקטובר 2002 בברנדנבורג שבגרמניה) הוא כדורגלן גרמני המשחק בקבוצת בורוסיה דורטמונד. באייר גדל במחלקות הנוער של ברנדנבורג SC סוד, אנרגי קוטבוס והופנהיים. ב-8 בפברואר 2020 ערך את הופעת הבכורה שלו בקבוצה הבוגרת של המועדון, בהפסד 0–1 לפרייבורג במסגרת המחזור ה-21 בבונדסליגה לעונת 2019/2020. ב-19 באוגוסט 2021 הושאל למשך עונה אחת להנובר 96 מהבונדסליגה השנייה. ב-8 ביוני 2022 הוארכה ההשאלה בעונה נוספת. ב-12 באוגוסט 2024 חתם באייר לחמש שנים בבורוסיה דורטמונד. מקסימיליאן באייר, ברשת החברתית אינסטגרם מקסימיליאן באייר, באתר Transfermarkt מקסימיליאן באייר, באתר Soccerway מקסימיליאן באייר, באתר BDFutbol מקסימיליאן באייר, באתר WorldFootball.net מקסימיליאן באייר, באתר National Football Teams מקסימיליאן באייר, באתר FootballDatabase.eu Auf Leihbasis: Hannover eist Beier von Hoffenheim los באתר Kicker, ‏ 19 באוגוסט 2021 (בגרמנית) BEIER BLEIBT: LEIHE AUS HOFFENHEIM WIRD VERLÄNGERT באתר הרשמי של הנובר 96, 8 ביוני 2022 (בגרמנית)
יחסי לוקסמבורג–סלובקיה

יחסי לוקסמבורג–סלובקיה הם היחסים הדיפלומטיים בין לוקסמבורג לסלובקיה. שתי המדינות היו בעבר נחלות של בית הבסבורג, כחלק ממלוכת הבסבורג. שתי המדינות כוננו יחסים דיפלומטיים עם פירוק צ'כוסלובקיה ב-1 בינואר 1993. באוקטובר 2016 שר האוצר של סלובקיה, מר פיטר קז'ימיר, ביקר בלוקסמבורג במסגרת הנשיאות הסלובקית של מועצת האיחוד האירופי. כיום, שתי המדינות חברות מלאות באיחוד האירופי. לוקסמבורג מיוצגת בסלובקיה באמצעות שגרירותה בפראג, צ'כיה. סלובקיה מיוצגת בלוקסמבורג באמצעות שגרירותה בבריסל, בלגיה וקונסוליית כבוד בלוקסמבורג סיטי. מדיה וקבצים בנושא יחסי לוקסמבורג–סלובקיה בוויקישיתוף OPPORTUNITIES FOR TRADE BETWEEN LUXEMBOURG AND SLOVAKIA באתר משרד האוצר של לוקסמבורג, 10 באוקטובר 2016 ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
ג'ונג סאנג-בין

קוריאה זהו שם קוריאני; שם המשפחה הוא צונג. ג'ונג סאנג-בין (בקוריאנית: 정상빈; נולד ב-1 באפריל 2002 בצ'ונאן שבקוריאה הדרומית) הוא כדורגלן דרום קוריאני המשחק בעמדת קשר הכנף בקבוצת גראסהופרס ציריך מליגת העל השווייצרית, בהשאלה מוולברהמפטון וונדררס, ובנבחרת קוריאה הדרומית. ג'ונג גדל במחלקת הנוער של סוואן סמסונג בלווינגס. הוא ערך 28 הופעות ליגה בקבוצה הבוגרת של המועדון במסגרת ליגת הכדורגל של קוריאה הדרומית, בהן ערך שש הופעות ליגה. בנוסף, ערך שתי הופעות במסגרת ליגת האלופות האסיאתית. ב-28 בינואר 2022 חתם ג'ונג בוולברהמפטון וונדררס מהפרמייר ליג, והושאל לגראסהופרס ציריך מליגת העל השווייצרית. ב-20 בפברואר ערך את הופעת הבכורה שלו במועדון, בתיקו 2-2 נגד יאנג בויז ברן במסגרת המחזור ה-22 בליגה לעונת 2021/2022. ב-9 ביוני 2021 ערך ג'ונג את הופעת הבכורה שלו בנבחרת קוריאה הדרומית, בניצחון 5-0 על נבחרת סרי לנקה במסגרת מוקדמות מונדיאל 2022. במשחק זה הבקיע את שער הבכורה שלו בנבחרת. ג'ונג סאנג-בין, באתר Transfermarkt ג'ונג סאנג-בין, באתר Soccerway ג'ונג סאנג-בין, באתר National Football Teams ג'ונג סאנג-בין, באתר FootballDatabase.eu New signing heads on loan to Grasshoppers באתר הרשמי של וולברהמפטון וונדררס, 28 בינואר 2022 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ונג סאנג-בין".
קרחון זלצמן

קרחון זלצמן (78°39′S 84°51′W﻿ / ﻿78.650°S 84.850°W﻿ / -78.650; -84.850) הוא קרחון שמנקז את המדרונות הצפוניים של הר אלן, המדרונות המזרחיים של Mount Strybing ושל אוכף קארנייר והמדרונות הדרום-מזרחיים של הר קראדוק, וזורם מזרחה בין הר אוסבורן לבין רכס מוייר. לתוך קרחון תומאס בדרום טווח סנטינל, הרי אלסוורת ב אנטארקטיקה. שמו של קרחון זלצמן ניתן לו על ידי הוועדה המייעצת לשמות אנטארקטיים בשנת 2006. הקרחון נקרא על שם אריק ס. זלצמן (Eric S. Saltzman), מהמחלקה למדעי כדור הארץ, באוניברסיטת קליפורניה, שלוחת אוניברסיטת קליפורניה הנמצאת בעיר אירוויין שבמדינת קליפורניה שבארצות הברית; כמו כן זלצמן היה חוקר קרחונים מטעם התוכנית האנטארקטית של ארצות הברית; זלצמן היה בשנת 2006 יו"ר קבוצת העבודה הלאומית של ארצות הברית לחקר ליבות קרח למטרות מחקר (National Ice Core Working Group for use of Antarctic ice cores for research purposes).
לורנצו קולומבו

לורנצו קולומבו (באיטלקית: Lorenzo Colombo; נולד ב-8 במרץ 2002 בווימרקטה שבאיטליה) הוא כדורגלן איטלקי המשחק בעמדת החלוץ בקבוצת אמפולי בהשאלה ממילאן. קולומבו גדל במחלקת הנוער של מילאן. ב-12 ביוני 2020 ערך את הופעת הבכורה שלו בקבוצה הבוגרת של המועדון, בתיקו 0-0 נגד יובנטוס במסגרת קופה איטליה. ב-18 ביולי ערך את הופעת הבכורה שלו בסרייה א', בניצחון 5-1 על בולוניה 1909 במסגרת המחזור ה-34 לעונת 2019/2020. ב-24 בספטמבר הבקיע את שער הבכורה שלו במועדון, בניצחון 3-2 על בודה/גלימט במסגרת סיבוב ההעפלה השלישי לליגה האירופית לעונת 2020/2021. ב-26 בינואר 2021 הושאל לקרמונזה מהסרייה ב' עד לתום עונת 2020/2021. ב-31 בינואר ערך את הופעת הבכורה שלו במועדון, בתיקו 1-1 נגד צ'יטדלה במסגרת המחזור ה-20 בליגה. ב-13 במרץ הבקיע את שערו היחיד במועדון, בניצחון 3-0 נגד רג'יאנה במסגרת המחזור ה-28 בליגה. בסך הכל ערך 13 הופעות ליגה במדי המועדון. ב-31 ביולי 2021 הושאל קולומבו למשך עונה אחת לספאל מהסרייה ב'. ב-14 באוגוסט ערך את הופעת הבכורה שלו במועדון, בהפסד 2-1 לבנוונטו במסגרת הסיבוב הראשון של קופה איטליה. ב-22 באוגוסט ערך את הופעת הבכורה שלו בליגה, בהפסד 1-0 לפיזה במסגרת המחזור הראשון בליגה לעונת 2021/2022. ב-29 באוגוסט הבקיע את שער הבכורה שלו במועדון, בניצחון 5-0 על פורדנונה במסגרת המחזור השני בליגה. הוא ערך 34 הופעות ליגה במהלך תקופת ההשאלה, בהן הבקיע שישה שערים. ב-7 ביולי 2022 הושאל קולומבו למשך עונה אחת ללצ'ה מהסרייה א'. ב-5 באוגוסט ערך את הופעת הבכורה שלו במועדון, בהפסד 3-2 לצ'יטדלה במסגרת הסיבוב הראשון של קופה איטליה. במשחק זה הבקיע את שער הבכורה שלו במועדון. ב-13 באוגוסט ערך את הופעת הבכורה שלו בליגה, בהפסד 2-1 לאינטר מילאנו במסגרת המחזור הראשון לעונת 2022/2023. ב-31 באוגוסט הבקיע את שער הבכורה שלו בליגה, בתיקו 1-1 נגד נאפולי במסגרת המחזור הרביעי בליגה. ב-1 בספטמבר 2023 הושאל קולומבו למונצה מהסרייה א'. יום לאחר מכן עלה להופעת בכורה בקבוצה מן הספסל בהפסד 0-3 לאטאלנטה. ב-2 באוקטובר 2023 כבש את שער הניצחון בניצחון 1-0 על ססואולו. ב-5 בנובמבר 2023 כבש צמד בניצחון 3-1 נגד הלאס ורונה. ב-18 בפברואר 2024 כבש נגד קבוצת האם שלו מילאן בניצחון הראשון בהיסטוריה של מונזה על מילאן במסגרת הליגה. ב-31 ביולי 2024 הושאל קולומבו אל אמפולי מהסרייה א'. קולומבו היה חלק מסגל נבחרת איטליה עד גיל 21 בטורניר אליפות אירופה עד גיל 21 בשנת 2021, וערך הופעה אחת בטורניר. מדיה וקבצים בנושא לורנצו קולומבו בוויקישיתוף לורנצו קולומבו, ברשת החברתית אינסטגרם לורנצו קולומבו, באתר Transfermarkt לורנצו קולומבו, באתר Soccerway לורנצו קולומבו, באתר WorldFootball.net לורנצו קולומבו, באתר FootballDatabase.eu Official: AC Milan confirm striker Lorenzo Colombo has been loaned to Cremonese - the details באתר Sempre Milan, ‏ 26 בינואר 2021 (באנגלית) Official Statement: Lorenzo Colombo באתר הרשמי של מילאן, 31 ביולי 2021 (באנגלית) COLOMBO È UN NUOVO CALCIATORE DEL LECCE באתר הרשמי של לצ'ה, 7 ביולי 2022 (באיטלקית) מה היה אומר ברלוסקוני? 2:4 דרמטי למונצה על מילאן, באתר וואלה, 13 באוקטובר 2019 "Lorenzo Colombo leaves AC Milan: the official statement" (באנגלית). AC Milan. 2024-07-31. נבדק ב-2024-08-01.
ג'ק קאטינג

ג'ק א. קאטינג (באנגלית: Jack A. Cutting;‏ 19 בינואר 1908 – 17 באוגוסט 1988) היה מפקח תוכן בינלאומי ואנימטור אמריקאי באולפני ההנפשה של וולט דיסני, שם עבד במשך 46 שנים. קאטינג נולד ב-9 בינואר 1908 בעיר ניו יורק. הוא למד במכללת אוטיס לאמנות ועיצוב, שם פגש את טיירוס וונג, וילפרד ג'קסון וג'ון האנץ' וסיים את לימודיו בשנת 1929. חבר הפנה אותו לאולפני וולט דיסני שהיו אז בהתחלתם, שם התקבל לעבודה לקבוצה של 19 אנימטורים באוגוסט/ספטמבר 1929. הוא עבד לצד וולט דיסני עצמו והרוויח 18 דולר לשבוע, ולעיתים קרובות עבד שעות נוספות ללא תשלום. הוא עבד בכמה מחלקות שונות, החל כאנימטור, עבר לבמאי ואחר כך לעוזר במאי; הוא היה גם עוזרו של דייוויד הנד. כאשר ארצות הברית נכנסה למלחמת העולם השנייה, דיסני הגיש את הניירת הדרושה כדי לוותר על עובדיו משירותם כדי שהחברה תוכל לביים סרטי אימון לצבא. קאטינג עמד בראש מחלקת העריכה במשך שנה במהלך המלחמה. קאטינג היה אחד ממספר העובדים ששיחקו פולו עם וולט דיסני; הוא גם נשלח "לחפש קרוסלות באירופה" לאחר שלדיסני היה רעיון לפארק שעשועים. בשנת 1939 זכה סרטו "הברווזון המכוער" בפרס האוסקר לשנת 1940 בנושא הסרט המונפש הקצר הטוב ביותר. לאחר שהסרט "שלגיה ושבעת הגמדים" הופץ, קאטינג שכנע את רוי דיסני לתת לו לעבוד עם האיש שנשכר לדיבוב הסרט; הוא הפך במהירות לעוזר דיבוב וב-1938 היה ראש מחלקת החוץ בדיסני. בתפקיד זה, הוא פיקח על עבודת התרגום והדיבוב בכל רחבי העולם, ונסע מספר פעמים לעבוד עם צוותים שונים. הוא פיקח על דיבובם ומצא מדבבים לגרסה השוודית של הסרט "דמבו הפיל המעופף", הגרסה הצרפתית לסרט "מרי פופינס" והגרסה היפנית ל"101 כלבים דלמטיים". הוא היה בין המובילים בסנכרון צליל ותמונה. הוא כיהן בתפקידו במחלקת החוץ עד פרישתו בשנת 1975. קאטינג ואשתו קאמיל חיו בפריז בזמן שקאטינג ביצע עסקים באירופה. היה להם לפחות בן אחד, פיל. קאטינג נפטר ב-17 באוגוסט 1988 בצפון הוליווד, קליפורניה. ג'ק קאטינג, במסד הנתונים הקולנועיים IMDb (באנגלית) Ghez, Didier. Walt's People - Volume 9: Talking Disney with the Artists who Knew Him. "Jack Cutting; Pioneer Disney Animator". Los Angeles Times. 1988-08-23. נבדק ב-2022-02-13. Peri, Don. Working with Walt: Interviews with Disney Artists. Sampson, Wade (2010-03-17). "Jack Cutting Speaks". Mouse Planet. נבדק ב-2022-02-13. "Mickey Mouse Park: The Story of Walt Disney's Lost First Theme Park". Theme Park Tourist. 2015-05-03. נבדק ב-2022-02-13. Mitenbuler, Reid. Wild Minds: The Artists and Rivalries That Inspired the Golden Age of Animation. "THE 12TH ACADEMY AWARDS - 1940". Oscars. n.d. נבדק ב-2022-02-14. "Disney In-Studio Gag Drawing Created During Making of PIONEER DAYS from Estate of JACK CUTTING, 1930". Howard Lowery Auctioneers. 2016. נבדק ב-2022-02-13. "Jack Cutting". The Encyclopedia of Disney Animated Shorts. n.d. אורכב מ-המקור ב-21 באוקטובר 2013. נבדק ב-2022-02-14. {{cite web}}: (עזרה) Paccagnella, Valerio (n.d.). "THE PICNIC" (באיטלקית). The Disney Compendium. נבדק ב-2022-02-13. "Blue Rhythm". The Encyclopedia of Disney Animated Shorts. n.d. אורכב מ-המקור ב-24 בנובמבר 2012. נבדק ב-2022-02-14. {{cite web}}: (עזרה) "Disney FARMYARD SYMPHONY Animation Character Drawings of the COLT, 1938". Howard Lowery Auctioneers. 2013. נבדק ב-2022-02-14. "The Reluctant Dragon". Skyway to Wonderland. 2017-09-22. נבדק ב-2022-02-13.
אליה ואהי

ספה אליה ואהי (בצרפתית: Sepe Elye Wahi; נולד ב-2 בינואר 2003 בקורקורון שבצרפת) הוא כדורגלן צרפתי המשחק בעמדת החלוץ בקבוצת מארסיי מליגת העל הצרפתית. ואהי גדל במחלקות הנוער של סירן, קן, מונפרמיי ומונפלייה. בשנת 2019 החל לשחק בקבוצת המילואים של המועדון. ב-16 בדצמבר 2020 ערך את הופעת הבכורה שלו בקבוצה הראשונה של המועדון, בהפסד 0–2 למץ במסגרת המחזור ה-15 בליגת העל הצרפתית לעונת 2020/2021. ב-15 בינואר 2021 הבקיע את שער הבכורה שלו במועדון, בהפסד 2–3 למונקו במסגרת הליגה. ב-20 באוגוסט 2023 חתם בלאנס תמורת 35 מיליון אירו. בשנת 2024 חתם במארסיי מדיה וקבצים בנושא אליה ואהי בוויקישיתוף אליה ואהי, ברשת החברתית אינסטגרם אליה ואהי, באתר Transfermarkt אליה ואהי, באתר Soccerway אליה ואהי, באתר BDFutbol אליה ואהי, באתר WorldFootball.net אליה ואהי, באתר FootballDatabase.eu אליה ואהי, באתר ESPN
1926 בספרות

ערך מורחב – 1926 ספרו של פרנץ קפקא – "הטירה". סיפורי "פו הדב", פרי יצירתו של א.א. מילן. קובץ סיפוריו של מיקה ולטרי – "העיניים המתות". ספרו של לואיג'י פיראנדלו – "אחד, אף-אחד ומאה אלף". ספרו של ארנסט המינגוויי – "וזרח השמש". מדליית ניוברי – ארתור בואי כריסמן על ספרו Shen of the Sea. פרס נובל לספרות – גרציה דלדה. פרסי פוליצר: לדרמה – ג'ורג' קלי על ספרו Craig's Wife. לשירה – איימי לואל על שירה What's O'Clock לנובלה – סינקלר לואיס על ספרו Arrowsmith. מדיה וקבצים בנושא 1926 בספרות בוויקישיתוף
מפרולייט

מֵפְּרוֹלַייט (באנגלית: Meprolight) היא חברה ישראלית מקבוצת SK, שמייצרת כוונות, אמצעי ראיית לילה, אופטיקה ואלקטרואופטיקה צבאית. החברה ידועה בעיקר בזכות כוונות ההשלכה (רפלקס) שלה מדגמי מפרולייט מפרו M21, מפרולייט M5 ומפרולייט מפרו מור לרובי סער צבאיים, אך היא מייצרת גם כוונות השלכה וכוונות ברזל לאקדחים, רובים, רובי שוטגאן וכלי נשק אחרים. כוונות תוצרת מפרולייט נמצאים בשימוש כוחות הביטחון של ישראל, בהם הימ"מ, צה"ל ומשטרת ישראל. היא משווקת את מוצריה גם למדינות נוספות ובשוק האזרחי של ארצות הברית דרך חברת הבת Meprolight USA. תעשיות נשק לישראל (IWI) אתר האינטרנט הרשמי של מפרולייט ערך זה הוא קצרמר בנושא כלכלה ובנושא ישראל. אתם מוזמנים לתרום לוויקיפדיה ולהרחיב אותו.
ויטור רוקה

ויטור הוגו רוקה פריירה (בפורטוגזית: Vitor Hugo Roque Ferreira; נולד ב-28 בפברואר 2005 בטימוטאו שבברזיל) המכונה "טיגריניו" (טיגריס קטן) הוא כדורגלן ברזילאי המשחק בעמדת החלוץ בקבוצת ריאל בטיס מהלה ליגה ונבחרת ברזיל ויטור רוקה גדל במחלקות הנוער של אמריקה מיניירו וקרוזיירו. הוא החל את הקריירה המקצוענית שלו בקבוצה הבוגרת של קרוזיירו במסגרת ליגת המשנה הברזילאית. הוא ערך 14 הופעות ליגה במדי המועדון, בהן הבקיע שלושה שערים. ב-13 באפריל 2022 חתם על חוזה לחמש שנים באתלטיקו פרנאאנסה מליגת העל הברזילאית, שהפעילה את סעיף השחרור שלו בסך 24 מיליון ריאל ברזילאי, והפך לרכישה היקרה ביותר בהיסטוריה של המועדון. הוא ערך 29 הופעות ליגה בעונת 2022, בהן הבקיע חמישה שערים. בנוסף, ערך שבע הופעות במסגרת גביע ליברטדורס לעונת 2022, בהן הבקיע שני שערים. קבוצתו הפסידה בגמר הטורניר לפלמנגו. ב-12 ביולי 2023 ברצלונה רשמית הכריזה על ההחתמה של הברזילאי, אבל סיכמה עם אתלטיקו פראאנסה שרוקה יתחיל לשחק בברצלונה החל מה-1 בינואר 2024. ערך את הופעת הבכורה שלו ב-4 בינואר נגד לאס פאלמס כשעלה מהספסל בניצחון 2-1, כמה ימים לאחר מכן ב-7 בינואר שיחק בגביע הקופה דל ריי נגד בארבסטרו מהליגה הרביעית בספרד כשעלה מהספסל בניצחון 3-2. נכלל בסגל נבחרת ברזיל עד גיל 20 לטורניר אליפות אמריקה הדרומית עד גיל 20 בשנת 2023. נבחרת ברזיל זכתה בטורניר, ורוקה סיים כמלך השערים של הטורניר עם ששה שערים, בצוותא עם חברו לנבחרת אנדריי סנטוס. ב-23 במרץ 2023 זומן רוקה לנבחרת ברזיל הבוגרת בפעם הראשונה, ושיחק במשחק ידידות נגד מרוקו כשעלה בדקה ה65' בהפסד 2-1. מדיה וקבצים בנושא ויטור רוקה בוויקישיתוף ויטור רוקה, באתר Transfermarkt ויטור רוקה, באתר Soccerway ויטור רוקה, באתר BDFutbol ויטור רוקה, באתר WorldFootball.net ויטור רוקה, באתר FootballDatabase.eu ויטור רוקה, באתר ESPN מיכאל יוכין, ‏ברצלונה מצאה רונאלדו חדש? הכירו את רוקה, באתר ONE‏, 16 ביוני 2023 Talento e juventude! Vitor Roque é o novo reforço do Furacão באתר הרשמי של אתלטיקו פרנאאנסה, 13 באפריל 2022 (בפורטוגזית) Maior contratação da história do Athletico, Vitor Roque é anunciado com a camisa de Bruno Guimarães, באתר Globo, ‏ 13 באפריל 2022 (בפורטוגזית)
יוסיף שומליאנסקי

יוסיף איוואן שומליאנסקי שכינה את עצמו "יוסיף מוויטוויצה שומליאנסקי" (באוקראינית: Йосиф Іван Шумлянський; בפולנית: Józef Szumlański;‏ 1643–1708) היה בישוף אורתודוקסי של לבוב, והחל משנת 1677 בישוף יווני-קתולי אוקראיני של האפארכיות לבוב, הליץ' וקמנץ פודולסקי. באותה תקופה חלק מהאיחוד הפולני-ליטאי. בשנת 1700 קמה רשמית הכנסייה האוקראינית המאוחדת עם רומא ושומליאנסקי היה הבישוף שלה בלבוב. שומליאנסקי היה נציג של הענף שומליאנסקי בשושלת האצילים הרותנית קורצ'ק. אחיו הצעיר, אלכסנדר, היה לבישוף יווני-קתולי של לוצק בשם אתנסי שומליאנסקי (1695–1688). יוסיף שומליאנסקי נולד, אולי בסביבות שנת 1643, במשפחה רותנית אורתודוקסית אדוקה. אביו, אווסטאכי שומליאנסקי, היה ראש הכפר הושיב ותרם בזמנו שלושת אלפי זלוטי למנזר הושיב. סבתו הייתה בת למשפחת רוז'נטובסקי, צאצאים לשושלת האצילים סאס. בצעירותו שירת שומליאנסקי בצבא הפולני והשתתף כקפטן בקרבות על יד צ'ודנוב בספטמבר 1660. באותה תקופה התיידד עם המצביא יאן סובייסקי. לפי מקורות אחדים שומליאנסקי התחתן עם האצילה הקתולית הלנה יבלונסקה. בשירותו הצבאי קבל שירותי דת מכמרים קתולים וכך התוודע לדת הקתולית. ביוני 1667 שומליאנסקי התנזר בשם יוסיף. ב-בספטמבר 1667 הוא נבחר כבישוף אורתודוקסי של לבוב. אולם בחירתו הייתה שנויה במחלוקת עד שנת 1676. התנגדו לו "אחוות לבוב" והבישוף פשמיסל, אנטוני ויניצקי שמילא זמנית גם את התפקיד של מיטרופוליט קייב. קיבל הכרה רק מהארכיבישוף הקתולי יאן טרנובסקי ונסע לנסיכות מולדובה, בה הזמין שני בכירים יוונים של הכנסייה האורתודוקסית שנודו של ידי פטריארכיית קונסטנטינופול. אלו הסמיכו אותו בכפר ויסוצ'קי (כיום ויסצ'קה, מחוז בורשצ'בסקי). בהיעדרו, המיטרופוליט אנטוני ויניצקי השתלט על קתדרלת גאורגי הקדוש בלבוב וב-21 בינואר 1668 יזם את בחירת מועמדו יבסטאכי סוויסטלניצקי כבישוף לבוב תחת השם ירמיה. בשובו ללבוב, שומליאנסקי תקף פעמים מספר את הקתדרלה בלבוב ולבסוף לוחמיו השתלטו עליה. הם הפקיעו גם את כל הציוד ששייך לבישופות. הפרשה הגיעה לבית הדין שפסק לטובת בשומליאנסקי. ב-10 במאי 1668 בכנסיית העלייה השמיימה בלבוב ארגן אנטוני ויניצקי את הכתרת ירמיה סוויסטלניצקי כבישוף לבוב והטיל חרם על שומליאנסקי. אולם המיטרופוליט של קייב יוסיף טוקלסקי שחזר משבי הפולני וכעס על ויניצקי הכיר בכל זאת בבחירתו של שומליאנסקי.גם פטריארך אלכסנדריה פאיסיוס, תמך בהחלטה זו. אך העימות המשיך עוד שנים רבות. ב-1670 פטריארך ירושלים, דוסיטאוס הכריז כי שומליאנסקי הוא בישוף מזויף ובירך את סוויסטלניצקי. רק אחרי 1674, שנת עלייתו לכס המלכות של יאן סובייסקי, שהיה לו ידיד אישי, הצליח שומליאנסקי לגבור על יריביו. ב-1675 כבישוף לבוב, הוא התמנה גם כאחראי על דיוקסיית קייב. ב-1677 אחרי מגעים עם הנונטיוס של האפיפיור בוורשה המיר יוסיף שומליאנסקי את דתו לנצרות הקתולית. בוועידה מקומית ב-1700 יחד עם אנשי הכמורה בדיוקסיה שלו הצטרף יוסיף שומליאנסקי לאיחוד ברסט תחת הנהגתו של מיטרופוליט קייב, גליציה וכל רותניה, לב זאלנסקי. "אחוות לבוב" סירבה ללכת בעקבותיו וניסתה לשמור על הצביון הנוצרי אורתודוקסי. אולם ב-1708 הצטרפה גם היא לאיחוד. שומליאנסקי הנחה את הכמרים לשמור על מטריקה ואיך להתנהג בכנסייה ומחוצה לה. שומליאנסקי היה מיודע עם ההטמאנים פטרו דורושנקו ואיוואן מזפה. Mykola Andrusiak. "Józef Szumlański, pierwszy biskup unicki lwowski, 1667-1708 (בפולנית) הושיב ב פיליפ סולימיירסקי, ולדיסלב ולבסקי (עורכים) "הלקסיקון הגאוגרפי של ממלכת פולין וארצות סלאביות אחרות" כרך ג עמ' 168 ערך זה הוא קצרמר בנושא נצרות. אתם מוזמנים לתרום לוויקיפדיה ולהרחיב אותו.